Държавен вестник, бр. 40, 2012 г., стр. 5

БРОЙ  40	
Д Ъ Р Ж А В Е Н  В Е С Т Н И К 	
СТР.  5  
(2) Редът за прилагане на системата „Интра­
стат“, включително подаването и приемането 
на Интрастат декларации и други подлежащи 
на подаване документи или данни и извършва­
нето на контрол и корекции на предоставените 
данни, се определят с наредба на министъра 
на финансите.
Чл. 7. Задължени лица за подаване на декла­
рации по системата „Интрастат“ – Интрастат 
оператори, са лицата, регистрирани по Закона 
за данък върху добавената стойност, които 
осъществяват вътрешнообщностна търговия със 
стоки в годишни обеми, изразени в стойност, 
над праговете за деклариране по чл. 3, ал. 1, 
т. 1, поотделно за всеки търговски поток – из­
пращания или пристигания съгласно чл. 7, 
параграф 1 от Регламент (ЕО) № 638/2004.
Чл. 8. (1) Интрастат декларации са:
1. месечни декларации за пристигания или 
изпращания;
2. коригиращи декларации за пристигания 
или изпращания.
(2) Когато през даден референтен пери­
од Интрастат операторът няма осъществени 
вътрешнообщностни пристигания или изпраща­
ния, месечната декларация не съдържа записи 
с търговски данни (нулева декларация).
(3) Коригиращите декларации могат да 
съдържат записи само по отношение на вече 
приети месечни декларации.
Чл. 9. (1) Интрастат декларациите, уведом­
лението по чл. 10, както и други подлежащи на 
подаване документи или данни от Интрастат 
операторите се подават в Националната агенция 
за приходите по електронен път, под­писани с 
квалифициран електронен подпис.
(2) По изключение в случаите на техни­
ческа невъзможност от страна на Интрастат 
оператор или на Националната агенция за 
приходите, предвидени в наредбата по чл. 6, 
ал. 2, се допуска Интрастат декларации, уве­
домление, документи или данни да се подават 
в компетентната териториална дирекция на 
Националната агенция за приходите на техни­
чески носител, даващ възможност за надеждно 
възпроизвеждане на информацията и отговарящ 
на изискванията за формат на записа.
(3) Образците на Интрастат декларации и 
други подлежащи на подаване документи или 
данни се утвърждават от изпълнителния дирек­
тор на Националната агенция за приходите или 
от оправомощено от него лице и се публикуват 
на интернет страницата на агенцията.
Чл. 10. (1) Когато Интрастат оператор за 
определен период няма да извършва вътреш­
нообщностна търговия със стоки на Евро­
пейския съюз, той може писмено да уведоми 
изпълнителния директор на Националната 
агенция за приходите. За този период Интрастат 
операторът не подава Интрастат декларации.
(2) Интрастат операторът е длъжен да въз­
обнови подаването на Интрастат декларации 
в срока по чл. 11, ал. 1, когато в рамките на 
периода по ал. 1 е осъществил вътрешнооб­
щностна търговия със стоки на Европейския 
съюз. Подаването на декларацията прекратява 
действието на уведомлението по ал. 1.
Чл. 11. (1) Интрастат операторите подават 
Интрастат декларация до 14-о число на месеца, 
следващ референтния период.
(2) Интрастат оператори с възникнало теку­
що задължение подават Интрастат декларация 
до 20-о число на месеца, следващ първия ре­
ферентен период. За следващите референтни 
периоди срокът е този по ал. 1.
Чл. 12. (1) Националната агенция за при­
ходите съобщава на Интрастат операторите 
за грешки, открити в подадена Интрастат 
декларация.
(2) При неподаване, подаване след срока на 
Интрастат декларации или откриване на греш­
ки в тях Националната агенция за приходите 
може да изисква от Интрастат операторите 
да представят счетоводни, търговски и други 
документи и носители на информация, както 
и да изготвят справки с цел установяване дос­
товерността на декларираните данни.
(3) Съобщенията по ал. 1 и 2 се изпращат 
по електронен път, подписани с квалифициран 
електронен подпис.
(4) Отстраняването на грешки в подадена 
месечна или коригираща декларация се из­
вършва от Интрастат оператора с подаването 
на коригираща декларация.
(5) При възникнали нови обстоятелства 
може да се осъществяват корекции за период 
до 6 минали референтни периода.
(6) Интрастат операторът е изпълнил за­
дължението си за подаване в срок на месечна 
Интрастат декларация, ако допуснатите грешки 
са отстранени в сроковете по чл. 11.
(7) Интрастат операторът предоставя доку­
ментите, данните и справките по ал. 2, съот­
ветно подава коригираща декларация по ал. 4 
и 5 в 7-дневен срок от датата на получаване 
на съобщението от Националната агенция за 
приходите, съответно от датата на възникването 
на обстоятелствата по ал. 5.
Чл. 13. (1) Националната агенция за при­
ходите съобщава на Интрастат операторите за 
констатирани обстоятелства, различни от декла­
рираните за съответния референтен период, на 
базата на правомощията си по чл. 3, ал. 2, т. 7 
и изисква от тях допълнително предоставяне 
на документи и данни, както и подаването на 
коригираща декларация за същия период. Ин­
трастат операторите предоставят документите 
и данните и подават коригираща декларация 
в 7-дневен срок от датата на получаване на 
съобщението.
(2) Националната агенция за приходите 
може да прави служебно корекции на данните 
в подадените Интрастат декларации след извър­
шени уточнения с Интрастат операторите или 
съпоставка с източници на данни, установени 
при осъществяване на контролната дейност по 
чл. 3, ал. 2, т. 6.